Di tesleḍt nessaweḍ neẓra anda amaru yefka azal d ameqqran i uwadem deg lebni n wungalis, yessemres ddeqs n yiferdisen i d-yessebganen azal-is akken iwata. Philippe HAMON deg tarrayt-is yeḥseb awadem d azamul deg weḍris, ihi nezmer ad d-nini ula Ali Belhot yessemres iwudam-is am wakken d izamulen. Dɣa deg tesleḍt-a nessaweḍ nekkes-d ɣef tilin n yiwudam d tigawin-nsen, syin nerra nekkes-d asaḍ n teḥkayt n wungal-a.